ארין דניאלס

ארין דניאלס (באנגלית: Erin Daniels; נולדה ב-9 באוקטובר 1973) היא שחקנית אמריקאית-יהודיה.

ביוגרפיה
נולדה בשם ארין כהן בסנט לואיס למשפחה יהודית, ובגיל 22 שינתה את שם משפחתה לנוכחי. היא למדה ב"מכללת ואסר"  שבניו יורק, לשם גם עברה להתגורר כדי לפתח קריירת משחק.

דניאלס זכתה לחשיפה ראשונה בשנת 1999 בקומדיית המצבים "אקשן", בה שיחקה בתור אשת קריירה הוליוודית בשם ג'ני. ב-2002 שיחקה במותחן הפסיכולוגי "לחיות בתמונות"  לצידם של מייקל ורטן ורובין ויליאמס. בשנת 2003 הופיעה בסרט האימה "בית 1000 הגופות" בתור דניס ויליס הנכלאת ומעונה על ידי משפחת סדיסטים. ב-2006 השתתפה דניאלס בסדרת הדרמה בהפקתו של ג'רי ברוקהיימר "צדק" , בתור הבלשית הפרטית בטסי האריסון.

דניאלס זכתה להכרה נרחבת בזכות תפקידה הראשי בסדרת הדרמה "ישנן בנות", בתור הטניסאית הלסבית דנה פיירבנקס. בשנת 2012 השתתפה בסרט "עץ הישועה, 1951 – פורטרט של ג’יימס דין" .

לדניאלס בן אחד מבעלה כריס אוטוויילר.

קישורים חיצוניים

שחקניות קולנוע וטלוויזיה יהודיות אמריקאיות
שחקני קולנוע וטלוויזיה יהודים אמריקאים
בוגרי ואסר קולג'
בוגרות ואסר קולג'
אמריקאיות שנולדו ב-1973
אמריקאים שנולדו ב-1973